**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 274/2017**

**ΑΔΑ:** 7ΗΔΘΩΨΑ-ΣΝΙ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2017 Της 23ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου για παράσταση για παράσταση ενώπιον του Ειρηνοδικείου Άρτας την 7-6-2017 και σε κάθε μετά από αναβολή δικάσιμο, επί αγωγής Χρ. Γκίζα και Αλ. Κοτσαρίνης κατά του Δήμου Αρταίων ’’**

Στην Άρτα, σήμερα, ημέρα Τρίτη 23-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **17537/19-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Πανέτας Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτa θέμα.

Ο Πρόεδρος εισηγούμενος το 1ο τακτικό θέμα: **Ορισμός πληρεξούσιου δικηγόρου για παράσταση για παράσταση ενώπιον του Ειρηνοδικείου Άρτας την 7-6-2017 και σε κάθε μετά από αναβολή δικάσιμο, επί αγωγής Χρ. Γκίζα και Αλ. Κοτσαρίνης κατά του Δήμου Αρταίων** Έδωσε το λόγο στην Ειδική Σύμβουλο του Δημάρχου κ. Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά παράσταση την 7η Ιουνίου 2017 (και σε κάθε μετ΄αναβολή δικάσιμο) ενώπιον του Ειρηνοδικείου Άρτας επί της αγωγής των 1) Χρήστου Γκίζα και 2) Αλέξιου Κοτσαρίνη κατά του Δήμου Αρταίων σχετικά με δεδουλευμένες αποδοχές που αφορούν το χρονικό διάστημα από 31-12-2014 έως 28-2-2015.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Ιουλία Σωτηρίου προκειμένου να παραστεί την 7η Ιουνίου 2017 (και σε κάθε μετ΄αναβολή δικάσιμο) ενώπιον του Ειρηνοδικείου Άρτας επί της αγωγής των 1) Χρήστου Γκίζα και 2) Αλέξιου Κοτσαρίνη κατά του Δήμου Αρταίων σχετικά με δεδουλευμένες αποδοχές που αφορούν το χρονικό διάστημα από 31-12-2014 έως 28-2-2015.

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί ο δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής του παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (3) ώρες συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 274 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*