\**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 273/2017**

**ΑΔΑ:** ΩΘΖ4ΩΨΑ-Λ6Ν



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2017 Της 23ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Εξουσιοδότηση Δημάρχου κ. Χρήστου Τσιρογιάννη για άσκηση προσφυγής στην Επιτροπή του άρθρου 152 του Κ.Δ.Κ. κατά της αρ. 64300/12-5-2017 απόφασης του Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας ’’**

Στην Άρτα, σήμερα, ημέρα Τρίτη 23-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **17537/19-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Πανέτας Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτa θέμα.

Ο Πρόεδρος εισηγούμενος το 5ο έκτακτο θέμα: **Εξουσιοδότηση Δημάρχου κ. Χρήστου Τσιρογιάννη για άσκηση προσφυγής στην Επιτροπή του άρθρου 152 του Κ.Δ.Κ. κατά της αρ. 64300/12-5-2017 απόφασης του Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας** Έδωσε το λόγο στην Ειδική Σύμβουλο του Δημάρχου κ. Σφαλτού η οποία είπε: Προκειμένου ο κ. Δήμαρχος να ασκήσει προσφυγή στην Επιτροπή του άρθρου 152 του Κ.Δ.Κ. κατά της αρ. 64300/12-5-2017 απόφασης του Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας με την οποία έγινε δεκτή η προσφυγή της υπαλλήλου του Δήμου κ. Ανίτας Παπανικολάου που αφορούσε τις αρ. 6211/20-2-2017 και 6210/20-2-2017 αποφάσεις Δημάρχου θα πρέπει να εξουσιοδοτηθεί από την Οικονομική Επιτροπή.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εξουσιοδοτεί τον Δήμαρχο κ. Χρήστο Τσιρογιάννη όπως ασκήσει προσφυγή στην Ειδική Επιτροπή του άρθρου 152 του Κ.Δ.Κ. (Ν. 3463/2006) εντός προθεσμίας ενός (1) μηνός κατά της αρ. 64300/12-5-2017 απόφασης του Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας με την οποία έγινε δεκτή η προσφυγή της υπαλλήλου του Δήμου κ. Ανίτας Παπανικολάου που αφορούσε τις αρ. 6211/20-2-2017 και 6210/20-2-2017 αποφάσεις Δημάρχου.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 273 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*