**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 275/2017**

**ΑΔΑ:** ΩΟ06ΩΨΑ-ΑΞΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2017 Της 23ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου για παράσταση ενώπιον του Διοικητικού Εφετείου Ιωαννίνων την 12-7-2017 και σε κάθε μετά από αναβολή δικάσιμο ότε και συζητείται η έφεση Ευστ. Κίτση κατά Δήμου Αρταίων κ.λ.π. ’’**

Στην Άρτα, σήμερα, ημέρα Τρίτη 23-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **17537/19-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Πανέτας Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτa θέμα.

Ο Πρόεδρος εισηγούμενος το 2ο τακτικό θέμα: **Ορισμός πληρεξούσιου δικηγόρου για παράσταση ενώπιον του Διοικητικού Εφετείου Ιωαννίνων την 12-7-2017 και σε κάθε μετά από αναβολή δικάσιμο ότε και συζητείται η έφεση Ευστ. Κίτση κατά Δήμου Αρταίων κ.λ.π.** Έδωσε το λόγο στην Ειδική Σύμβουλο του Δημάρχου κ. Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά παράσταση ενώπιον του Διοικητικού Εφετείου Ιωαννίνων την 12η Ιουλίου 2017 (και σε κάθε μετ΄αναβολή δικάσιμο) ότε και συζητείται η από 15 Δεκεμβρίου 2016 έφεση του Ευσταθίου Κίτση κατά 1) του Δήμου Αρταίων, 2) του Βασιλείου Σακκά, τ. προϊσταμένου και νυν υπαλλήλου του γραφείου Πολεοδομίας Δήμου Αρταίων 3) Σπυρίδωνα Μπουραντά , προϊσταμένου του τμήματος Πολεοδομίας του Δήμου Αρταίων και κατά της υπ’ αριθμ. 32/2016 απόφασης του Τριμελούς Διοικητικού Πρωτοδικείου Ιωαννίνων δυνάμει της οποίας απορρίφθηκε η αγωγή του με την οποία ζητούσε την καταβολή ποσού 442.000€ ως αποζημίωση λόγω χορήγησης της αρ. 23/88/2001 Οικοδομικής Άδειας καθ΄ υπέρβαση του ποσοστού κάλυψης και υπέρβασης δόμησης.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου και των εναγομένων υπαλλήλων του Δήμου Σακκά Βασιλείου και Μπουραντά Σπυρίδωνα τον κ. Μπούκα Φώτιο προκειμένου να παραστεί ενώπιον του Διοικητικού Εφετείου Ιωαννίνων την 12η Ιουλίου 2017 (και σε κάθε μετ΄αναβολή δικάσιμο) ότε και συζητείται η από 15 Δεκεμβρίου 2016 έφεση του Ευσταθίου Κίτση κατά 1) του Δήμου Αρταίων, 2) του Βασιλείου Σακκά, τ. προϊσταμένου και νυν υπαλλήλου του γραφείου Πολεοδομίας Δήμου Αρταίων 3) Σπυρίδωνα Μπουραντά , προϊσταμένου του τμήματος Πολεοδομίας του Δήμου Αρταίων και κατά της υπ’ αριθμ. 32/2016 απόφασης του Τριμελούς Διοικητικού Πρωτοδικείου Ιωαννίνων δυνάμει της οποίας απορρίφθηκε η αγωγή του με την οποία ζητούσε την καταβολή ποσού 442.000€ ως αποζημίωση λόγω χορήγησης της αρ. 23/88/2001 Οικοδομικής Άδειας καθ΄ υπέρβαση του ποσοστού κάλυψης και υπέρβασης δόμησης.

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί ο δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής του παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 275 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*