**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 287/2017**

**ΑΔΑ:** Ω36ΠΩΨΑ-6ΑΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2017 Της 23ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικού οριστικής κατακύρωσης για την εργασία: Συντήρηση πρασίνου παραποτάμιου πάρκου και αλσυλλίου Αγίων Αναργύρων ’’**

Στην Άρτα, σήμερα, ημέρα Τρίτη 23-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **17537/19-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Πανέτας Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτa θέμα.

Ο κ. Πρόεδρος εισηγούμενος το 14ο τακτικό θέμα: **Έγκριση ή μη πρακτικού οριστικής κατακύρωσης για την εργασία: Συντήρηση πρασίνου παραποτάμιου πάρκου και αλσυλλίου Αγίων Αναργύρων** έθεσε υπόψη της επιτροπής το από 15-05-2017 πρακτικό της επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων Δημοτικού Συμβουλίου στις **15-05-2017** ημέρα **Δευτέρα** και ώρα **10:00π.μ.** μέχρι **10.30π.μ.** συνήλθε σε συνεδρίαση η οριζόμενη από τις αριθ. **389/2016** απόφαση Οικονομικής Επιτροπής για τον ορισμό Επιτροπής Διενέργειας Διαγωνισμών και Αξιολόγησης Αποτελεσμάτων Υπηρεσιών της Δ/νσης Καθ/τας, Ανακύκλωσης και Πρασίνου και της Δ/νσης Τοπ.Οικ.Αν/ξης, Γεωργίας, Κτην/φίας και Αλιείας έτους 2017 αποτελούμενη από τους :

1) Αγγελική Αποστόλη, Πρόεδρο

2) Κων/νο Ρεσίτη, Αναπληρωματικό Μέλος

3) Γεώργιο Ντεκουμέ, Μέλος

για να προβεί στην διενέργεια συνοπτικού μειοδοτικού διαγωνισμού με κριτήριο κατακύρωσης τη χαμηλότερη τιμή για την παροχή υπηρεσίας με τίτλο «**Συντήρηση πρασίνου παραποτάμιου πάρκου και αλσυλλίου Αγίων Αναργύρων**» με σφραγισμένες προσφορές για την ανάδειξη μειοδότη για το έτος 2017.

Η επιτροπή αφού έλαβε υπ’ όψη :

1. Την αριθμ. 15115/03-05-2017 (ΑΔΑ: Ω6ΦΔΩΨΑ-Γ1Ε) περίληψη διακήρυξης συνοπτικού διαγωνισμού
2. Την υπ’ αριθμ. 15114/03-05-2017 διακήρυξη συνοπτικού διαγωνισμού.
3. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**ΔΕΧΘΗΚΕ**

σε δημόσια συνεδρίαση τις προσφορές των διαγωνιζομένων κατά την διάρκεια της ώρας που ορίσθηκε με την ανωτέρω διακήρυξη για την διενέργεια του διαγωνισμού. Προηγουμένως τα μέλη της επιτροπής κάλεσαν μεγαλόφωνα τους ενδιαφερόμενους να προσέλθουν για να καταθέσουν τους φακέλους των προσφορών τους .

Υποβλήθηκαν τέσσερις (4) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών και επειδή δεν εμφανίσθηκε άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 11 της αρ. 15114/03-05-2017 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψηφίων αναδόχων και ύστερα από αναλυτικό έλεγχο διαπίστωσε ότι και οι τέσσερις διαγωνιζόμενοι πληρούν τις προϋποθέσεις σύμφωνα με τα άρθρα 8 και 9 της αρ. 15114/03-05-2017 διακήρυξης για τη συμμετοχή τους στην διαδικασία αποσφράγισης των φακέλων οικονομικής προσφοράς και την συμμετοχή τους στη διαδικασία ανάδειξης προσωρινού αναδόχου.

Στη συνέχεια την ίδια μέρα, σύμφωνα με το εδάφιο γ της παραγράφου 2 του άρθρου 11 της παρούσας, η επιτροπή προέβη στην αποσφράγιση των φακέλων οικονομικής προσφοράς των τεσσάρων (4) υποψηφίων και μετά την αξιολόγησή τους διαπίστωσε ότι η πλέον συμφέρουσα οικονομική προσφορά με την χαμηλότερη τιμή ήτοι **23.498,00** € με τον ΦΠΑ, ανήκει στον υποψήφιο **Λάμπρη Ιωάννη** ο οποίος και ειδοποιήθηκε με την αρ.16837/15-05-2017 πρόσκληση να υποβάλει εντός προθεσμίας δέκα (10) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 15 της παρούσας.

Στη συνέχεια ο υποψήφιος ανάδοχος παρέδωσε εμπρόθεσμα στην επιτροπή τα ανωτέρω δικαιολογητικά εντός σφραγισμένου φακέλου με αρ.πρωτ. 17390/18-05-2017 και ύστερα από αναλυτικό έλεγχό τους η επιτροπή:

**ΓΝΩΜΟΔΟΤΕΙ**

Για την λήψη απόφασης κατακύρωσης της σύμβασης της εργασίας «**Συντήρηση πρασίνου παραποτάμιου πάρκου και αλσυλλίου Αγίων Αναργύρων**» για το Δήμο Αρταίων έτους **2017** με βάση την χαμηλότερη τιμή προσφοράς στον **οριστικό ανάδοχο** **κ. Λάμπρη Ιωάννη** με τιμή **23.498,00 €** με τον ΦΠΑ, στο σύνολο των εργασιών σύμφωνα με το άρθρο 105 του Ν.4412/2016.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 15-05-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 15-05-2017 πρακτικό της επιτροπής διαγωνισμού που αφορά την κατακύρωση της σύμβασης της εργασίας «**Συντήρηση πρασίνου παραποτάμιου πάρκου και αλσυλλίου Αγίων Αναργύρων**» για το Δήμο Αρταίων έτους **2017** με βάση την χαμηλότερη τιμή προσφοράς στον **οριστικό ανάδοχο** **κ. Λάμπρη Ιωάννη** με τιμή **23.498,00 €** με τον ΦΠΑ, στο σύνολο των εργασιών σύμφωνα με το άρθρο 105 του Ν.4412/2016.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 287 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*