**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 282/2017**

**ΑΔΑ:** Ω5ΦΧΩΨΑ-ΖΡΦ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2017 Της 23ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού** **επί ενστάσεως της Μπέλλου Θεοδοσίας κατά της αρ. 241/2017 Α.Ο.Ε. ’’**

Στην Άρτα, σήμερα, ημέρα Τρίτη 23-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **17537/19-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Πανέτας Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτa θέμα.

Ο κ. Πρόεδρος εισηγούμενος το 9ο τακτικό θέμα: **Έγκριση ή μη πρακτικού** **επί ενστάσεως της Μπέλλου Θεοδοσίας κατά της αρ. 241/2017 Α.Ο.Ε.** έθεσε υπόψη τηςΕπιτροπής το από 10-5-2017 πρακτικό της Επιτροπής Αξιολόγησης Ενστάσεων κατά Διαγωνιστικών Διαδικασιών το οποίο έχει ως εξής: Στην Άρτα και στα γραφεία του Δήμου, σήμερα, 10η Μαΐου 2017, ημέρα Τετάρτη και ώρα 08.00 π.μ., συνήλθε σε συνεδρίαση, η Επιτροπή Αξιολόγησης Ενστάσεων Κατά Διαγωνιστικών Διαδικασιών Σύναψης Δημοσίων Συμβάσεων Προμηθειών, Υπηρεσιών και Δημοτικών Έργων του Δήμου Αρταίων, σε εφαρμογή του άρθρου 221, του Ν. 4412/2016, αποτελούμενη από τους :

1. Μαρία Ανδρέου, ως Πρόεδρο,
2. Σταυρούλα Τόλη, Αντιπρόεδρο και
3. Άγγελο Πετσιμέρη, μέλος ,

όπως συγκροτήθηκε με την αριθμ. 391/2016 απόφαση Οικονομικής Επιτροπής, για να προβεί στην εξέταση ένστασης της «Μπέλλου Θεοδοσίας» κατά τηςμεαριθμ. 241/2017 απόφασης Οικονομικής **Ε**πιτροπής για την προμήθεια υλικών καθαριότητας και ευπρεπισμού, λοιπών ειδών υγιεινής και σάκων απορριμμάτων έτους 2017 Δήμου Αρταίων και Νομικών Προσώπων.

Η επιτροπή, αφού έλαβε υπόψη :

1. Την αριθμ. 8304/2-3-2017 (ΑΔΑΜ:17PROC005859334) διακήρυξη Δημάρχου Αρταίων για προμήθεια υλικών καθαριότητας και ευπρεπισμού, λοιπών ειδών υγιεινής και σάκων απορριμμάτων έτους 2017 Δήμου Αρταίων και Νομικών Προσώπων.
2. Την αριθμ. 241/2017 Απόφαση της Οικονομικής Επιτροπής περί έγκρισης πρακτικού δικαιολογητικών συμμετοχής ηλεκτρονικού διαγωνισμού για την προμήθεια υλικών καθαριότητας και ευπρεπισμού, λοιπών ειδών υγιεινής και σάκων απορριμμάτων έτους 2017 Δήμου Αρταίων και Νομικών Προσώπων.

ξεκίνησε την εξέταση της με αριθμ. πρωτ. 15878/8-5-2017 εμπρόθεσμα κατατεθείσης ένστασης της «Μπέλλου Θεοδοσίας» κατά της **με** αριθμ. 241/2017 απόφασης ΟικονομικήςΕπιτροπής για την προμήθεια υλικών καθαριότητας και ευπρεπισμού, λοιπών ειδών υγιεινής και σάκων απορριμμάτων έτους 2017 Δήμου Αρταίων και Νομικών Προσώπων.

* Σύμφωνα με τον ισχυρισμό της «Μπέλλου Θεοδοσίας» ότι το Ταμείο Παρακαταθηκών & Δανείων, ως όργανο του Ελληνικού Δημοσίου, εκδίδει εγγυητικές επιστολές συμμετοχής για συμμετέχοντες σε διαγωνισμούς, οι οποίες αποτελούν έντυπα με αυξημένη αποδεικτική ισχύ και θα έπρεπε να λαμβάνονται υπόψη:

Στην παρ. 3, του άρθρου 72, του Ν. 4412/2016 αναφέρεται ότι : « Οι εγγυήσεις των παραγράφων 1 και 2 εκδίδονται από πιστωτικά ιδρύματα που λειτουργούν νόμιμα στα κράτη-μέλη της Ένωσης ή του Ευρωπαϊκού Οικονομικού χώρου ή στα κράτη-μέρη της ΣΔΣ και έχουν σύμφωνα με τις ισχύουσες διατάξεις, το δικαίωμα Αυτό. Μπορούν επίσης, να εκδίδονται από το Ε.Τ.Α.Α. Τ.Σ.Μ.Ε.Δ.Ε. **ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού**. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα». Επίσης, στην παρ. 4, του άρθρου 72, του Ν. 4412/2016 αναφέρεται ότι : « **Οι εγγυήσεις του παρόντος άρθρου περιλαμβάνουν κατ΄ελάχιστον τα ακόλουθα στοιχεία α)την ημερομηνία έκδοσης, β)τον εκδότη γ)την αναθέτουσα αρχή στην οποία απευθύνονται (ή τον κύριο του έργου ή τον φορέα κατασκευής στις περιπτώσεις δημοσίων συμβάσεων έργων, μελετών και παροχής τεχνικών και λοιπών συναφών, επιστημονικών υπηρεσιών……………ια)στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης»**.

Η εγγυητική επιστολή που κατέθεσε η «Μπέλλου Θεοδοσία» αποτελεί γραμμάτιο του Ταμείου Παρακαταθηκών & Δανείων και αναφέρει : α) την ημερομηνία έκδοσης, β) τον εκδότη γ) την αναθέτουσα αρχή δ) τον αριθμό της εγγύησης ε) το ποσό που καλύπτει η εγγύηση στ) την πλήρη επωνυμία , τον ΑΦΜ και τη διεύθυνση του οικονομικού φορέα υπέρ του οποίου εκδίδεται η εγγύηση **χωρίς να αναφέρει τα στοιχεία των εδαφίων ζ και ι, τα οποία περιλαμβάνονται και αναλύονται σαφώς στην παρ. 4, του άρθρου 72, του Ν. 4412/2016, ως κατ΄ελάχιστον στοιχεία των εγγυήσεων στις οποίες περιλαμβάνονται και τα γραμμάτια του Ταμείου Παρακαταθηκών & Δανείων.**

Ως εκ τούτου, **δεν είναι βάσιμος ο ισχυρισμός της «Μπέλλου Θεοδοσίας» περί ισχύος του γραμματίου του Τ.Π. & Δανείων με το συγκεκριμένο περιεχόμενο κατά τη συμμετοχή σε διαγωνισμό, μόνο και μόνο επειδή αποτελεί έγγραφο του Ελληνικού Δημοσίου με αυξημένη αποδεικτική ισχύ.**

* Σύμφωνα με τον ισχυρισμό της «Μπέλλου Θεοδοσίας» ότι η ημερομηνία λήξης της εγγυητικής επιστολής αναγράφεται στην όπισθεν σελίδα, στην παρ. 10 και αφορά τη 15/ετία από το χρόνο που κατέστη αυτή απαιτητή:

Πράγματι, στην όπισθεν σελίδα του γραμματίου του Ταμείου Παρακαταθηκών & Δανείων που κατατέθηκε από την «Μπέλλου Θεοδοσία», ως εγγυητική επιστολή συμμετοχής, αναγράφεται στην παρ. 10 ότι οι χρηματικές παρακαταθήκες παραγράφονται μετά 15/ετία από το χρόνο που κατέστησαν απαιτητές (άρθρο 17, του Ν. 3646/28).

**Επομένως, είναι βάσιμος ο ισχυρισμός της «Μπέλλου Θεοδοσίας» ότι αναγράφεται στην εγγυητική επιστολή συμμετοχής, ο χρόνος ισχύος και ημερομηνίας λήξεως, σύμφωνα με το εδαφ. θ, της παρ. 4, του άρθρου 72, του Ν. 4412/2016. Για τον λόγο αυτό και γίνεται δεκτό το τμήμα αυτό της ένστασης που αναφέρεται στην αναφορά του χρόνου ισχύος και ημερομηνίας λήξεως του γραμματίου του Τ.Π. & Δανείων για τη συμμετοχή της «Μπέλλου Θεοδοσίας» στο διαγωνισμό.**

**Ανακεφαλαιώνοντας, δεν γίνεται δεκτή στο σύνολό της η με αριθμ. πρωτ. 15878/8-5-2017 ένσταση που κατέθεσε η «Μπέλλου Θεοδοσία», σύμφωνα με το ιστορικό του παρόντος.**

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 10-05-2017 πρακτικό της Επιτροπής Αξιολόγησης Ενστάσεων κατά Διαγωνιστικών Διαδικασιών και γενομένης ψηφοφορίας κατά την οποία η κ. Βασιλάκη-Μητρογιώργου Βικτωρία ψήφισε Λευκό.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από **10-05-2017** πρακτικό της Επιτροπής Αξιολόγησης Ενστάσεων κατά Διαγωνιστικών Διαδικασιών, με το οποίο **δεν γίνεται δεκτή στο σύνολό της η με αριθμ. πρωτ. 15878/8-5-2017 ένσταση που κατέθεσε η «Μπέλλου Θεοδοσία» κατά της αρ. 241/2017 ‘‘**Προμήθεια υλικών καθαριότητας και ευπρεπισμού, λοιπών ειδών υγιεινής και σάκων απορριμμάτων έτους 2017 Δήμου Αρταίων και Νομικών Προσώπων’’απόφασης της.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 282/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*