**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 272/2017**

**ΑΔΑ:** Ω1Β9ΩΨΑ-Τ5Ε



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2017 Της 23ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού συνοπτικού διαγωνισμού για την εργασία: Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια ’’**

Στην Άρτα, σήμερα, ημέρα Τρίτη 23-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **17537/19-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Πανέτας Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτa θέμα.

Ο κ. Πρόεδρος εισηγούμενος το 4ο έκτακτο θέμα: **Έγκριση ή μη πρακτικού συνοπτικού διαγωνισμού για την εργασία: Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια** έθεσε υπόψη της επιτροπής το από 16-05-2017 πρακτικό της επιτροπής διαγωνισμού το οποίο έχει ως εξής:

Στην Άρτα και στην αίθουσα συνεδριάσεων Δημοτικού Συμβουλίου στις **16-05-2017** ημέρα **Τρίτη** και ώρα **10:00π.μ.** μέχρι **10.30π.μ.** συνήλθε σε συνεδρίαση η οριζόμενη από τις αριθ. **389/2016** απόφαση Οικονομικής Επιτροπής για τον ορισμό Επιτροπής Διενέργειας Διαγωνισμών και Αξιολόγησης Αποτελεσμάτων Υπηρεσιών της Δ/νσης Καθ/τας, Ανακύκλωσης και Πρασίνου και της Δ/νσης Τοπ.Οικ.Αν/ξης, Γεωργίας, Κτην/φίας και Αλιείας έτους 2017 αποτελούμενη από τους :

1) Αγγελική Αποστόλη, Πρόεδρο

2) Κων/νο Ρεσίτη, Αναπληρωματικό Μέλος

3) Γεώργιο Ντεκουμέ, Μέλος

για να προβεί στην διενέργεια συνοπτικού μειοδοτικού διαγωνισμού με κριτήριο κατακύρωσης τη χαμηλότερη τιμή για την παροχή υπηρεσίας με τίτλο «**Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια**» με σφραγισμένες προσφορές για την ανάδειξη μειοδότη για το έτος 2017.

Η επιτροπή αφού έλαβε υπ’ όψη :

1. Την αριθμ. 15117/03-05-2017 (ΑΔΑ: 6Ξ8ΕΩΨΑ-Δ9Η) περίληψη διακήρυξης συνοπτικού διαγωνισμού
2. Την υπ’ αριθμ. 15116/03-05-2017 διακήρυξη συνοπτικού διαγωνισμού.
3. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**ΔΕΧΘΗΚΕ**

σε δημόσια συνεδρίαση τις προσφορές των διαγωνιζομένων κατά την διάρκεια της ώρας που ορίσθηκε με την ανωτέρω διακήρυξη για την διενέργεια του διαγωνισμού. Προηγουμένως τα μέλη της επιτροπής κάλεσαν μεγαλόφωνα τους ενδιαφερόμενους να προσέλθουν για να καταθέσουν τους φακέλους των προσφορών τους .

Υποβλήθηκαν πέντε (5) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών και επειδή δεν εμφανίσθηκε άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 11 της αρ.15116/03-05-2017 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψηφίων αναδόχων και ύστερα από αναλυτικό έλεγχο διαπίστωσε ότι δύο από τους υποψηφίους δεν πληρούν τις προϋποθέσεις και **εξαιρούνται** από την διαδικασία ανάδειξης προσωρινού αναδόχου .

Συγκεκριμένα :

1. Η εταιρεία **Ξαγάρας Γ. και Σια Ο.Ε. (SANECO)** **δεν έχει** καταθέσει μέσα στο φάκελο της Τεχνικής Προσφοράς τις δύο υπεύθυνες δηλώσεις (εκτός του ΤΕΥΔ) στις οποίες πρέπει να αναφέρονται αναλυτικά ο εξοπλισμός (ιδιόκτητος ή μισθωμένος) και η ακριβής σύνθεση του προσωπικού που θα διατεθούν για την εκτέλεση των εργασιών, όπως αναφέρεται στο άρθρο 9 της αρ.15116/03-05-2017 διακήρυξης.
2. Η εταιρεία **Καψογιώργου Άννα-Κώστας Θωμάς (ΑΠΟΛΥΜΑΝΤΙΚΗ ΠΡΕΒΕΖΑΣ Ο.Ε.)** κατέθεσε Τυποποιημένο Έντυπο Υπεύθυνης Δήλωσης (ΤΕΥΔ) με την υπογραφή μόνο της κ. Καψογιώργου Άννας και όχι και του κ. Κώστα Θωμά παρά το γεγονός ότι σύμφωνα με το άρθρο 6 του ιδιωτικού συμφωνητικού τροποποίησης της Ο.Ε. είναι και οι δύο διαχειριστές και νόμιμοι εκπρόσωποι της εταιρείας. Πρέπει να επισημάνουμε ότι σύμφωνα με τα νομολογιακώς ισχύοντα, η υπεύθυνη δήλωση περί της ποινικής καταστάσεως ενός προσώπου έχει προσωποπαγή χαρακτήρα και επομένως μπορεί κατ’αρχήν να υποβληθεί μόνο από το πρόσωπο στο οποίο αφορά, κατ’εξαίρεση δε από τρίτο πρόσωπο, υπό την απαραίτητη προϋπόθεση να του έχει χορηγηθεί προς τούτο ειδική πληρεξουσιότητα. Δεν θεωρείται όμως ειδική πληρεξουσιότητα για την υπογραφή της συγκεκριμένης υπεύθυνης δήλωσης η γενική δυνατότητα εκπροσωπήσεως της επιχείρησης στον διαγωνισμό.

Επομένως τρεις είναι οι υποψήφιοι οι οποίοι πληρούν τις προϋποθέσεις σύμφωνα με τα άρθρα 8 και 9 της αρ. αρ.15116/03-05-2017 διακήρυξης για τη συμμετοχή τους στο επόμενο στάδιο της αποσφράγισης των φακέλων οικονομικής προσφοράς για την ανάδειξη προσωρινού αναδόχου . Συγκεκριμένα οι εταιρείες :

**1.Νάκας Σπυρίδων (VETERY SERVICE HELLAS - AΠΟΛΥΜΑΝΣΕΙΣ)** υποψήφιος ανάδοχος για τις εργασίες :**α. «Καταπολέμηση τρωκτικών σε κτίρια και κοινόχρηστους χώρους» και β. «Καταπολέμηση επιβλαβών εντόμων σε σχολικά κτίρια».**

**2.Δ.Λιάκος –Α.Τσίτσικας Ο.Ε.**

**3.Σ.Παπανικολάου και ΣΙΑ Ο.Ε.**

υποψήφιοι ανάδοχοι για το σύνολο των εργασιών **«Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια».**

**ΓΝΩΜΟΔΟΤΕΙ**

**1.** Για την **απόρριψη** των τεχνικών προσφορών των κάτωθι εταιρειών :

**α.** **Ξαγάρας Γ. και Σια Ο.Ε. (SANECO)** και

**β.** **Καψογιώργου Άννα-Κώστας Θωμάς (ΑΠΟΛΥΜΑΝΤΙΚΗ ΠΡΕΒΕΖΑΣ Ο.Ε.)** για τους λόγους που αναφέρθηκαν .

2. Για την **συμμετοχή** στο επόμενο στάδιο της διαδικασίας ανάδειξης προσωρινού αναδόχου δηλαδή το άνοιγμα των οικονομικών προσφορών των άλλων τριών υποψηφίων ήτοι:

**1.Νάκα Σπυρίδωνα (VETERY SERVICE HELLAS - AΠΟΛΥΜΑΝΣΕΙΣ)** για τις εργασίες :**α. «Καταπολέμηση τρωκτικών σε κτίρια και κοινόχρηστους χώρους» και β. «Καταπολέμηση επιβλαβών εντόμων σε σχολικά κτίρια».**

**και**

**2.Δ.Λιάκο –Α.Τσίτσικα Ο.Ε.**

**3.Σ.Παπανικολάου και ΣΙΑ Ο.Ε.**

για το σύνολο των εργασιών **«Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια».**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 16-05-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 16-05-2017 πρακτικό της επιτροπής διαγωνισμού που αφορά την υποβολή δικαιολογητικών συμμετοχής για την εργασία: **Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια** σύμφωνα με το οποίο στο επόμενο στάδιο της διαδικασίας ανάδειξης προσωρινού αναδόχου δηλαδή το άνοιγμα των οικονομικών προσφορών θα συμμετέχουν:

**1.Νάκα Σπυρίδωνα (VETERY SERVICE HELLAS - AΠΟΛΥΜΑΝΣΕΙΣ)** για τις εργασίες: **α. «Καταπολέμηση τρωκτικών σε κτίρια και κοινόχρηστους χώρους» και**

**β. «Καταπολέμηση επιβλαβών εντόμων σε σχολικά κτίρια».**

**και οι:**

**2.Δ.Λιάκο –Α.Τσίτσικα Ο.Ε.**

**3.Σ.Παπανικολάου και ΣΙΑ Ο.Ε.**

για το σύνολο των εργασιών **«Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια».**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 272 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*